cyanic-selkie/wikianc huggingface dataset:
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
พระบรมราชานุสรณ์
ในวันอานันทมหิดล มีการจัดกิจกรรมต่าง ๆ ประกอบด้วย พิธีถวายบังคมพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ของนิสิตคณะแพทยศาสตร์ จุฬาลงกรณ์มหาวิทยาลัย, พิธีวางพวงมาลาถวายราชสักการะพระบรมราชานุสาวรีย์, พิธีบำเพ็ญกุศลอุทิศถวาย พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ณ อาคารวชิรญาณวงศ์ โรงพยาบาลจุฬาลงกรณ์, การจัดทำเข็มกลัดที่ระลึก, การจัดการแข่งขันตอบปัญหาวิชาการชีววิทยาและวิทยาศาสตร์การแพทย์ ชิงโล่พระราชทาน, การจัดงานเสวนาเนื่องสัปดาห์วันอานันทมหิดล และกิจกรรมบำเพ็ญประโยชน์อื่น ๆ เพื่อถวายเป็นพระราชกุศล
นอกจากนี้ในวันอานันทมหิดลยังได้ถือเป็นวันสำคัญของโรงเรียนเทพศิรินทร์ ซึ่งมีกิจกรรมได้แก่ พิธีถวายบังคมพระบรมราชานุสาวรีย์และพิธีวางพวงมาลาถวายราชสักการะพระบรมราชานุสาวรีย์เช่นเดียวกัน
เครื่องราชอิสริยาภรณ์
พระองค์ทรงเป็นประธานของเครื่องราชอิสริยาภรณ์ และ/หรือ ได้รับพระราชทานก่อนเสด็จขึ้นเถลิงถวัลยราชสมบัติ ดังนี้
ประธานาธิบดีคิวบา
รายนามประธานาธิบดี
รายนามประธานาธิบดีแห่งสาธารณรัฐคิวบา ตั้งแต่ ค.ศ. 1902 จนถึงปัจจุบัน มีดังนี้
ยูมิ อะดะชิ
ประวัติ
ยูมิ อะดะชิ ปรากฏเป็นครั้งแรกจากละครเรื่อง ลอฟท์ เมื่อปี ค.ศ. 2005
เบรคฟาสต์แคนเวต
เบรกฟาสต์แคนเวต (Breakfast Can Wait) เป็นเพลงและซิงเกิลของพรินซ์ จากอัลบั้มอาร์ตออฟฟิเชียลเอจ วางจำหน่ายเมื่อวันที่ 5 กุมภาพันธ์ ค.ศ. 2013 ทางเว็บไซต์ 3rdEyeGirl.com และวางจำหน่ายอีกครั้ง 3rdEyeTunes.com เมื่อวันที่ 17 สิงหาคม ค.ศ. 2013 โดยมิวสิกวีดิโอนี้ใช่งานศิลปะประกอบสำหรับซิงเกิลร่วมกับนักแสดงตลก Dave Chappelle แต่งตัวเป็นพรินซ์ และเซิฟแพนเค้กจากภาพร่างในปี ค.ศ. 2004 ตอนของ Chappelle's Show
มิวสิกวีดิโอ
มิวสิกวีดิโอนี้เผยแพร่ครั้งแรกในวันที่ 11 ตุลาคม ค.ศ. 2013 วิดีโอที่ถูกกำกับโดย Danielle Curiel
พรรคสังคมนิยมแห่งประเทศไทย
พรรคสังคมนิยมแห่งประเทศไทย (Socialist Party of Thailand อักษรย่อ: SPT) พรรคการเมืองในอดีตซึ่งก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2517
ประวัติ
พรรคสังคมนิยมแห่งประเทศไทย จดทะเบียนก่อตั้งพรรคตามพระราชบัญญัติพรรคการเมืองพุทธศักราช 2517 โดยได้ยื่นจดทะเบียนต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อปี 2517 มีพันเอก สมคิด ศรีสังคม เป็นหัวหน้าพรรค ไขแสง สุกใส เป็นรองหัวหน้าพรรค และนาย บุญสนอง บุณโยทยาน เป็นเลขาธิการพรรคแต่หลังการเลือกตั้งเมื่อวันที่ 26 มกราคม 2518 นายบุญสนองผู้เป็นเลขาธิการพรรคกลับถูกลอบยิงเสียชีวิต
2518
ในการเลือกตั้งเป็นการทั่วไปเมื่อวันที่ 26 มกราคม 2518 พรรคสังคมนิยมแห่งประเทศไทยได้ส่งผู้สมัครลงรับเลือกตั้งทั้งหมด 82 คนได้ที่นั่งในสภาทั้งสิ้น 12 ที่นั่ง
2519
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคสังคมนิยมแห่งประเทศไทย ได้รับเลือกตั้ง 2 ที่นั่ง
การยุบพรรค
เมื่อปี พ.ศ. 2519 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว ส่งผลให้พรรคการเมืองที่ถูกยุบไปก่อนหน้านั้นกลับมามีสถานะเช่นเดิม แต่พรรคสังคมนิยมแห่งประเทศไทย ก็มิได้ดำเนินการต่อ และพันเอก สมคิด ศรีสังคม อดีตหัวหน้าพรรคได้จดทะเบียนพรรคการเมืองขึ้นใหม่ ในชื่อ พรรคสังคมประชาธิปไตย
ธงชาติมาซิโดเนียเหนือ
ธงชาติสาธารณรัฐมาซิโดเนียเหนือ เป็นธงพื้นสีแดง กลางธงเป็นรูปพระอาทิตย์เปล่งรัศมีแปดทิศจดขอบธงชาติ รูปเหล่านี้เป็นสีเหลือง สัญลักษณ์ในธงดังที่กล่าวมามีความหมายว่า "ดวงตะวันดวงใหม่แห่งเสรีภาพ" ดังปรากฏวลีนี้ในบทแรกของเพลงชาติมาซิโดเนียเหนือในปัจจุบัน ซึ่งมีชื่อว่า "Denes nad Makedonija" (แปลว่า "วันนี้ทั่วแผ่นดินมาซีโดเนีย") ดังนี้
ประวัติ
ในช่วงปี พ.ศ. 2487 – 2535 มาซิโดเนียมีฐานะเป็นสาธารณรัฐสังคมนิยมภายใต้การปกครองของสหพันธ์สาธารณรัฐสังคมนิยมยูโกสลาเวีย ธงชาติมีลักษณะเป็นธงสีแดงเกลี้ยงมีรูปดาวแดงขอบสีทองที่มุมธงบนด้านคันธง
เมื่อมาซิโดเนียประกาศเอกราชใน พ.ศ. 2534 จึงได้ใช้ธงชาติแบบใหม่เป็นธงแดงมีรูปดวงอาทิตย์มีรัศมี 16 แฉกอยู่ตรงกลางธง (มีชื่อเรียกเฉพาะว่า Vergina Sun) ซึ่งได้นำไปสู่ความขัดแย้งระหว่างมาซิโดเนียกับกรีซ ในเรื่องนามประเทศและสัญลักษณ์ประจำชาติของมาซิโดเนีย
เดือนกรกฎาคม พ.ศ. 2538 ประเทศกรีซได้ยื่นคำร้องต่อองค์การทรัพย์สินทางปัญญาโลก (World Intellectual Property Organization - WIPO) เพื่อจำกัดลิขสิทธิ์ในรูปดวงอาทิตย์เปล่งรัศมี 16 แฉก (Vergina Sun) ความขัดแย้งนี้ได้รับการบรรเทาลงบางส่วน ด้วยการเจรจาประนีประนอมจากองค์การสหประชาชาติในเดือนตุลาคมปีเดียวกัน โดยรูปสัญลักษณ์ดังกล่าวได้ถูกยกออกจากธงชาติมาซิโดเนีย ตามข้อตกลงเพื่อการสถาปนาความสัมพันธ์ทางการทูตและทางเศรษฐกิจระหว่างมาซิโดเนียกับกรีซ ต่อมามาซิโดเนียจึงได้เปลี่ยนธงชาติมาใช้ดังแบบที่ปรากฏในปัจจุบัน ซึ่งเป็นรูปดวงอาทิตย์สีเหลืองเปล่งรัศมีแปดทิศบนพื้นแดง
โยโกะ อากิโนะ
โยโกะ อากิโนะ (秋野 暢子 Akino Yōko, ชื่อเกิด โยโกะ ทาชิโระ, 田代 暢子 Tashiro Yōko, เกิดเมื่อวันที่ 18 มกราคม ค.ศ. 1957 ที่ โอซากะ, ประเทศญี่ปุ่น) เป็นนักแสดงหญิงชาวญี่ปุ่น
แม่น้ำคัตสึระ
แม่น้ำคัตสึระ เป็นแม่น้ำในจังหวัดเกียวโต เกิดขึ้นจากการบรรจบกันของแม่น้ำสองสาย คือ แม่น้ำโฮซุที่ไหลมาจากภูเขาใกล้กับคาเมโอกะ บรรจบกับแม่น้ำโออิ ตลอดสายของแม่น้ำคัตสึระเป็นที่ตั้งของศาลเจ้าชินโตเก่าแก่มากมายเช่นศาลเจ้ามัตสึโอะ นอกจากนี้ จากการที่แม่น้ำสายนี้ไปบรรจบกับแม่น้ำคาโมะ ทำให้ในฤดูร้อนจะเป็นฤดูที่มีปลาอายุชุกชุม และด้วยน้ำที่ตื้นทำให้จะมีผู้คนจำนวนมากออกไปจับปลาอายุมาย่างรับประทาน
คอลล์มายเนม (เพลงพรินซ์)
คอลล์มายเนม (Call My Name) เป็นซิงเกิลของพรินซ์ จากอัลบั้มมิวสิกโคโลจี วางจำหน่ายครั้งแรกในวันที่ 21 พฤษภาคม ค.ศ. 2004 เพลงที่ได้รับรางวัลรางวัลแกรมมี สาขาBest Male R&B Vocal Performance ในปี ค.ศ. 2005
ทิวลิปทอง
ทิวลิปทอง เป็นละครโทรทัศน์แนวแอ็กชั่นดราม่า เป็นละครเรื่องแรกและเรื่องเดียวที่ผลิตโดย บริษัท อินทรีย์ ออดิโอ วิชั่น จำกัด จากบทประพันธ์ ภูมิแผ่นดิน บทโทรทัศน์ ณพุทธ สุศรีฯ กำกับการแสดงโดย ฉลอง ภักดีวิจิตร นำแสดงโดย รังสิโรจน์ พันธุ์เพ็ง และ ศรศิลป์ มณีวรรณ์,ร่วมด้วยนักแสดงอีกมากมาย ออกอากาศทางช่อง 7HD วันศุกร์ เวลา 20.05 น. - 22.40 น. วันเสาร์-อาทิตย์ เวลา 20.15 - 22.25 น. เริ่มตอนแรกวันศุกร์ที่ 3 พฤศจิกายน พ.ศ. 2560
ทิวลิปทอง สร้างประวัติศาสตร์ในวงการละครไทย ด้วยการเป็นละครเรื่องแรกที่ได้รับเกียรติเข้าไปถ่ายทำถึงภายในสถานทูตของประเทศเนเธอร์แลนด์ซึ่งเป็นหนึ่งในสมาชิกผู้ก่อตั้งสหภาพยุโรป โดยได้รับการสนับสนุนจาก ฯพณฯ นายกาเรล ฮาร์โตค เอกอัครราชทูตราชอาณาจักรเนเธอร์แลนด์ ประจำประเทศไทย ที่นอกจากจะเปิดประตูต้อนรับทีมงานและนักแสดงเข้าไปถ่ายทำภายในสถานทูตแล้ว ท่านยังให้เกียรติเป็นแขกรับเชิญพิเศษร่วมงานแถลงข่าวเปิดตัวละครอีกด้วย
ละครเรื่อง ทิวลิปทอง มีเนื้อหาที่เกี่ยวข้องกับดอกทิวลิป ซึ่งเป็นดอกไม้ประจำชาติของประเทศเนเธอร์แลนด์ ที่ทำจากทองคำ และเป็นเรื่องราวที่เกิดขึ้นทั้งในประเทศไทยและที่ประเทศเนเธอร์แลนด์ ดังนั้นเพื่อให้สมจริงตามบทประพันธ์ จึงได้มีการยกกองไปถ่ายทำที่ประเทศเนเธอร์แลนด์รวมทีมงานและนักแสดงทั้งหมด 35 คน เป็นเวลา 3 อาทิตย์
เรื่องย่อ
เป็นเรื่องราวการตามหา แย่งชิงเพื่อเป็นเจ้าของเครื่องเพชรมูลค่ามหาศาลรูปดอกทิวลิปที่ทำจากทองคำ อันเป็นที่หมายปองของอาชญากรทั้งโลก เนื่องจากเครื่องประดับชิ้นนี้ มีความลับและรหัสสำคัญบางอย่างถูกซ่อนไว้ข้างใน ด้วยเหตุนี้จึงทำให้สองสาวผู้ครอบครองกุญแจไขปริศนาและเครื่องเพชรชิ้นนี้ต้องตกอยู่ในอันตราย แต่โชคดีทีมีนายตำรวจหนุ่มยอดมือปราบ และอดีตนายทหารฝีมือดีที่เข้ามาพัวพันและช่วยทั้งสองสาวให้รอดพ้นปลอดภัยจากอันตราย สงครามระหว่างฝ่ายธรรมะและอธรรมจึงบังเกิดขึ้น พร้อมกับเรื่องราวความรักของหนุ่มสาวที่เริ่มก่อตัวขึ้น สอดแทรกแง่คิดเกี่ยวกับมิตรภาพและการเสียสละ ตอกย้ำธรรมะคติสอนใจว่าด้วยเรื่อง 'ทำดีได้ดี ทำชั่วได้ชั่ว'
ตรีโกณมิติ
ตรีโกณมิติ (จากภาษากรีก trigonon มุม 3 มุม และ metro การวัด ) เป็นสาขาหนึ่งของคณิตศาสตร์ที่ศึกษาความสัมพันธ์ระหว่างความยาวและมุมของรูปสามเหลี่ยม ตรีโกณมิติเกิดขึ้นในสมัยเฮลเลนิสต์ ในศตวรรษที่ 3 ก่อนคริสต์ศักราช ปัจจุบันได้มีการนำไปใช้ตั้งแต่ในวิชาเรขาคณิตไปจนถึงวิชาดาราศาสตร์
นักดาราศาสตร์ในศตวรรษที่ 3 ได้สังเกตว่าความยาวด้านของรูปสามเหลี่ยมมุมฉากและมุมระหว่างด้านมีความสัมพันธ์ที่คงที่ ถ้าทราบความยาวอย่างน้อยหนึ่งด้านและค่าของมุมหนึ่งมุม แล้วมุมและความยาวอื่น ๆ ที่เหลือก็สามารถคำนวณหาค่าได้ การคำนวณเหล่านี้ได้ถูกนิยามเป็นฟังก์ชันตรีโกณมิติ และในปัจจุบันได้แพร่หลายไปทั้งคณิตศาสตร์บริสุทธิ์และคณิตศาสตร์ประยุกต์ เช่น การแปลงฟูรีเย หรือสมการคลื่น หรือการใช้ฟังก์ชันตรีโกณมิติเพื่ออธิบายปรากฏการณ์ที่เป็นคาบในสาขาวิชาฟิสิกส์ วิศวกรรมเครื่องกล วิศวกรรมไฟฟ้า ดนตรีและสวนศาสตร์ ดาราศาสตร์ นิเวศวิทยา และชีววิทยา นอกจากนี้ ตรีโกณมิติยังเป็นพื้นฐานของการสำรวจ
ตรีโกณมิติมีความเกี่ยวข้องมากที่สุดกับรูปสามเหลี่ยมมุมฉากบนระนาบ (กล่าวคือ รูปสามเหลี่ยมสองมิติที่มีมุมหนึ่งมีขนาด 90 องศา) มีการประยุกต์ใช้กับรูปสามเหลี่ยมที่ไม่มีมุมฉากด้วย โดยการแบ่งรูปสามเหลี่ยมดังกล่าวเป็นรูปสามเหลี่ยมมุมฉากสองรูป ปัญหาส่วนมากสามารถแก้ได้โดยใช้การคำนวณบนรูปสามเหลี่ยมมุมฉาก ดังนั้น การประยุกต์ส่วนใหญ่ก็จะเกี่ยวข้องกับรูปสามเหลี่ยมมุมฉาก ยกเว้นในตรีโกณมิติเชิงทรงกลม วิชาที่ศึกษารูปสามเหลี่ยมบนพื้นผิวทรงกลม ซึ่งมีความโค้งเป็นค่าคงที่บวก ในเรขาคณิตอิลลิปติก (elliptic geometry) อันเป็นพื้นฐานของวิชาดาราศาสตร์และการเดินเรือ) ส่วนตรีโกณมิติบนพื้นผิวที่มีความโค้งเป็นค่าลบเป็นส่วนหนึ่งของเรขาคณิตไฮเพอร์โบลิก
วิชาตรีโกณมิติเบื้องต้นมักมีการสอนในโรงเรียน อาจเป็นหลักสูตรแยกหรือเป็นส่วนหนึ่งของหลักสูตรความรู้พื้นฐานสำหรับแคลคูลัส
ประวัติศาสตร์
นักคณิตศาสตร์มุสลิมในยุคกลาง (หรือยุคมืด ตามคำเรียกของชาวยุโรป) มีส่วนเป็นอย่างมากในการพัฒนาและอุทิศผลงานในคณิตศาสตร์สาขาตรีโกณมิติ โดยพวกเขาได้รับแนวคิดพื้นฐานมาจาก
อย่างไรก็ตาม ถึงแม้ว่านักคณิตศาสตร์กรีกและอินเดียจะมีบทบาทในการพัฒนาตรีโกณมิติ แต่ทว่านักประวัติศาสตร์คณิตศาสตร์หลายท่าน ได้ให้เกียรตินักคณิตศาสตร์อาหรับว่า เป็นผู้พัฒนาความรู้ในสาขานี้อย่างแท้จริง
ศัพทมูลวิทยา
คำว่า ตรีโกณมิติ เป็นการรวมคำสามคำ คือ ตรี (สันสกฤต : त्रि, ตรี) หรือ tri แปลว่า สาม, โกณ (สันสกฤต : कोना, โกณะ) หรือ gon แปลว่า มุม หรือ เหลี่ยม, มิติ (สันสกฤต : मिति, มิติ) หรือ metric แปลว่า การวัด ดังนั้น ตรีโกณมิติ หมายถึง การคำนวณโดยความสัมพันธ์ระหว่างมุมและด้านของรูปสามเหลี่ยม
ภาพรวม
รูปสามเหลี่ยมสองรูปจะเรียกว่าคล้ายกัน ถ้ารูปหนึ่งสามารถขยายได้เป็นอีกรูปหนึ่ง และจะเป็นกรณีนี้ก็ต่อเมื่อมุมที่สมนัยกันมีขนาดเท่ากัน ตัวอย่างเช่น รูปสามเหลี่ยมสองรูปที่มีมุมร่วมกันมุมหนึ่ง และด้านที่ตรงข้ามกับมุมนั้นขนานกัน เป็นข้อเท็จจริงว่ารูปสามเหลี่ยมที่คล้ายกัน ด้านแต่ละด้านจะเป็นสัดส่วนกัน นั่นคือ ถ้าด้านที่ยาวที่สุดของรูปสามเหลี่ยมหนึ่ง ยาวเป็นสองเท่าของด้านที่ยาวที่สุดของรูปสามเหลี่ยมที่คล้ายกัน จะกล่าวได้ว่า ด้านที่สั้นที่สุดจะยาวเป็นสองเท่าของด้านที่สั้นที่สุดของอีกรูปสามเหลี่ยม และด้านที่ยาวปานกลางก็จะเป็นสองเท่าของอีกรูปสามเหลี่ยมเช่นกัน อัตราส่วนระหว่างด้านที่ยาวที่สุดและด้านที่สั้นที่สุดของรูปสามเหลี่ยมแรก จะเท่ากับ อัตราส่วนระหว่างด้านที่ยาวที่สุดและด้านที่สั้นที่สุดของรูปสามเหลี่ยมอีกรูปด้วย
จากข้อเท็จจริงเหล่านี้ เราจะนิยามฟังก์ชันตรีโกณมิติ เริ่มต้นด้วยรูปสามเหลี่ยมมุมฉาก ซึ่งเป็นรูปสามเหลี่ยมซึ่งมีมุมฉากหนึ่งมุม (90 องศา หรือ π/2 (1.5707 เรเดียน)) ด้านที่ยาวที่สุดในรูปสามเหลี่ยมใดๆจะอยู่ตรงข้ามกับมุมที่ใหญ่ที่สุด แต่เพราะว่าผลรวมของมุมภายในรูปสามเหลี่ยมเท่ากับ 180 องศา หรือ π เรเดียน ดังนั้นมุมที่ใหญ่ที่สุดในรูปสามเหลี่ยมนี้คือมุมฉาก ด้านที่ยาวที่สุดในรูปสามเหลี่ยมจึงเป็นด้านที่ตรงข้ามกับมุมฉาก เรียกว่า ด้านตรงข้ามมุมฉาก
ฟังก์ชันเหล่านี้เป็นฟังก์ชันตรีโกณมิติที่สำคัญ ฟังก์ชันอื่นๆสามารถนิยามโดยใช้อัตราส่วนของด้านต่างๆของรูปสามเหลี่ยม แต่มันก็สามารถเขียนได้ในรูปของ ไซน์ และ โคไซน์ ฟังก์ชันเหล่านี้คือ แทนเจนต์, ซีแคนต์, โคแทนเจนต์, และ โคซีแคนต์
วิธีจำ ไซน์ โคไซน์ แทนเจนต์ อย่างง่ายๆคือจำว่า ข้ามฉาก ชิดฉาก ข้ามชิด (ไซน์-ด้านตรงข้าม-ด้านตรงข้ามมุมฉาก โคไซน์-ด้านประชิด-ด้านตรงข้ามมุมฉาก แทนเจนต์-ด้านตรงข้าม-ด้านประชิด)
ครั้งหนึ่ง ฟังก์ชันไซน์และโคไซน์ถูกจัดลงในตาราง (หรือคำนวณด้วยเครื่องคิดเลข) ทำให้ตอบคำถามทั้งหมดเกี่ยวกับรูปสามเหลี่ยมใดๆได้อย่างแท้จริง โดยใช้กฎของไซน์ และ กฎของโคไซน์
กฎเหล่านี้สามารถใช้ในการคำนวณมุมที่เหลือและด้านของรูปสามเหลี่ยมได้ เมื่อรู้ความยาวด้านสองด้านและขนาดของมุมหนึ่งมุม หรือรู้ขนาดของมุมสองมุมและความยาวของด้านหนึ่งด้าน หรือ รู้ความยาวของด้านทั้งสามด้าน
นักคณิตศาสตร์บางคนเชื่อว่าตรีโกณมิติแต่เดิมนั้น ถูกประดิษฐ์ชึ้นเพื่อใช้คำนวณนาฬิกาแดด ซึ่งมักเป็นโจทย์ในหนังสือเก่าๆ มันมีความสำคัญมากในเรื่องการสำรวจ
กีฬาปัญจกีฬาสมัยใหม่ในโอลิมปิกฤดูร้อน 2000
การแข่งขันปัญจกีฬาสมัยใหม่ในโอลิมปิกฤดูร้อน 2000 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 30 กันยายน - 1 ตุลาคม พ.ศ. 2543 จัดขึ้นที่สนาม Sydney International Aquatic Centre, Sydney Baseball Stadium และ The Dome and Exhibition Complex ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 48 คน จาก 24 ประเทศ
สนธิสัญญาลอนดอน (ค.ศ. 1839)
'''สนธิสัญญาลอนดอน ค.ศ. 1839 หรือเรียก สนธิสัญญาลอนดอนที่หนึ่ง, อนุสัญญา ค.ศ. 1839, สนธิสัญญาการแยกออกลอนดอน (London Treaty of Separation), สนธิสัญญาเบญจภาคี ค.ศ. 1839 (Quintuple Treaty of 1839) หรือ สนธิสัญญายี่สิบสี่ข้อ''' เป็นสนธิสัญญาซึ่งมีการลงนามเมื่อวันที่ 19 เมษายน ค.ศ. 1839 ระหว่างความร่วมมือแห่งยุโรป (Concert of Europe) สหราชอาณาจักรเนเธอร์แลนด์และราชอาณาจักรเบลเยียม เป็นผลพวงโดยตรงจากสนธิสัญญาสิบแปดข้อ ค.ศ. 1831 ซึ่งเนเธอร์แลนด์ปฏิเสธไม่ลงนาม และเป็นผลของการเจรจาที่การประชุมลอนดอน ค.ศ. 1838–1839
ภายใต้สนธิสัญญา ชาติยุโรปรับรองและรับประกันเอกราชและความเป็นกลางของเบลเยียมและยืนยันเอกราชของลักเซมเบิร์กส่วนที่ประชากรพูดภาษาเยอรมัน ข้อ 7 กำหนดให้เบลเยียมเป็นกลางตลอดกาล และโดยการแสดงเจตนาเป็นนัย ผูกมัดชาติผู้ลงนามให้พิทักษ์ความเป็นกลางนั้นในกรณีการรุกราน
กีฬายูโดในโอลิมปิกฤดูร้อน 2000
การแข่งขันยูโดในโอลิมปิกฤดูร้อน 2000 เป็นการแข่งขันกีฬายูโดในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16-22 กันยายน พ.ศ. 2543 จัดขึ้นที่สนาม Sydney Convention and Exhibition Centre ซึ่งการแข่งขันกีฬายูโดครั้งนี้มีการแข่งขันทั้งหมด 14 รายการ คือ ประเภททีมชาย 7 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 386 คน จาก 89 ประเทศ
ผนังเซลล์
ผนังเซลล์ (Cell wall) คือ ชั้นที่ล้อมเซลล์ซึ่งอยู่ถัดจากชั้นของเยื่อหุ้มเซลล์ ทำหน้าที่เป็นตัวค้ำจุนโครงสร้าง ปกป้องเซลล์ และกลไกคัดกรองสาร ทำให้พืชมีการวันดีเกิดขึ้นในขณะเซลล์เคลื่อนที่ในพืช แบคทีเรีย อาร์เคีย เห็ดรา สาหร่าย แต่ไม่พบในสัตว์และโพรทิสต์
ผนังเซลล์
เป็นชั้นที่อยู่นอกสุดของเซลล์พืช มีบทบาทในการยึดเซลล์เข้าด้วยกันให้เป็นเนื้อเยื่อ โครงสร้างประกอบด้วยโมเลกุลของเซลลูโลสที่เป็นองค์ประกอบหลักของผนังเซลล์มีลักษณะเป็นสาย เรียงตัวตามยาวเป็นกลุ่มๆ แต่ละกลุ่มเรียกไมเซล (Micelle) ซึ่งประกอบด้วยเซลลูโลส 100 โมเลกุล ไมเซลแต่ละกลุ่มมาเรียงตัวกันแบบหลวมๆ เชื่อมโยงกันเป็นตาข่าย ภายในช่องระหว่างสายของไมเซลมีสารกลุ่มลิกนิน คิวติน ซูเบอริน และเพกตินแทรกอยู่ จากนั้นไมเซลแต่ละกลุ่มรวมตัวกันเป็นไมโครไฟบริลซึ่งมีเซลลูโลสราว 2,000 โมเลกุล ไมโครไฟบริลมารวมตัวกันเป็นแมกโครไฟบริล ซึ่งมีเซลลูโลส ประมาณ 500,000 โมเลกุลช่องว่างระหว่างเส้นใยเหล่านี้มีสารที่ไม่ใช่เซลลูโลสแทรกอยู่
การเรียงตัวของไมโครไฟบริลในผนังเซลล์ชั้นแรกและชั้นที่สองจะต่างกันผนังเซลล์ชั้นแรกสร้างขึ้นระหว่างที่เซลล์กำลังเจริญเติบโต เส้นใยที่สร้างครั้งแรกจะเรียงไขว้กัน เมื่อเซลล์ขยายขนาด ไมโครไฟบริลเดิมถูกดึงตัวไปในแนวต่างๆกัน และมีการสร้างไมโครไฟบริลใหม่ๆตลอดเวลา เมื่อเจริญเต็มที่ ไมโครไฟบริลที่สร้างก่อนมักจะเรียงตัวขนานตามแนวแกนตามยาวของเซลล์ ส่วนไมโครไฟบริลที่สร้างขึ้นภายหลังเรียงตัวในแนวขวางเป็นวงรอบเซลล์ และอยู่ชิดกับเยื่อหุ้มเซลล์มากกว่า ส่วนผนังเซลล์ชั้นที่สองนั้น สร้างขึ้นหลังจากเซลล์หยุดขยายขนาดแล้ว การเรียงตัวจึงเป็นระเบียบกว่าผนังเซลล์ชั้นแรก
ผนังเซลล์ของพืชไม่ได้เป็นส่วนที่ทึบตันตลอด แต่จะมีช่องให้เซลล์ที่อยู่ใกล้เคียงกันสามารถส่งสารเคมีระหว่างกันได้และยอมให้น้ำและสารอาหารผ่านได้ โดยผ่านบริเวณที่มีผนังบางหรือเป็นรูเรียก พิท (Pit) ซึ่งมีช่องเล็ก ๆ ให้ไซโตพลาสซึมผ่านได้ เรียกพลาสโมเดสมาตา (Plasmodesmata)
ผนังเซลล์ของพืชและสาหร่ายสีเขียว
คือ cellulose(ในdiatom มี silica เพิ่มเข้ามาด้วย)
ผนังเซลล์ของรา
ในพวกเห็ด รา ยีสต์มีสารเคลือบเซลล์หรือผนังเซลล์เป็นพวกสารไคทิน (chitin) ซึ่งเป็นสารพวกเดียวกันกับเปลือกกุ้งและแมลง ไคทินจัดเป็นคาร์โบไฮเดรตชนิดหนึ่ง ซึ่งประกอบด้วยหน่วยย่อย คือ N-acetyl glucosamine มายึดเกาะกันด้วย ß-1,4 glycosidic bond
ผนังเซลล์ของแบคทีเรียและสาหร่ายสีน้ำเงินแกมเขียว
คือ peptidoglycan(murein) ซึ่งเกิดจากโปรตีนรวมตัวกับคาร์โบไฮเดรต
ผนังเซลล์ของสาหร่าย
ผนังเซลล์ของสาหร่ายสีแดง คือ Agar เป็นวุ้นที่มีองค์ประกอบป็น galactose ผนังเซลล์ของสาหร่ายสีน้ำตาล คือ algin ผนังเซลล์ของสาหร่ายสีทอง คือ ซิลิกา
ชาวยาโยอิ
ชาวยาโยอิ เป็นกลุ่มคนชาติพันธุ์โบราณที่ย้ายถิ่นเข้าสู่หมู่เกาะญี่ปุ่นจากเกาหลีและจีนในยุคยาโยอิ (ก่อน ค.ศ. 300–ค.ศ. 300)   แม้ว่าจะตกเป็นข้อโต้เถียง การศึกษาเดี่ยวที่ใช้เทคนิคการหาอายุจากธาตุกัมมันตรังสีชี้แนะอย่างไม่ชัดเจนว่ายุคยาโยอิได้เริ่มระหว่าง ก่อน ค.ศ. 1000 และ ก่อน ค.ศ. 800 พวกเขามีปฏิสัมพันธ์, แต่งงาน และทำสงครามกับชาวโจมงที่ตั้งถิ่นฐานมาก่อนและก่อรูปเป็นชาวญี่ปุ่นสมัยใหม่ในปัจจุบันซึ่งส่วนใหญ่มีชาวยาโยอิเป็นบรรพบุรุษ (เฉลี่ยราว 90% โดยที่เหลือได้รับมาจากชาวโจมง)
กรณีบอลลูนจีน พ.ศ. 2566
ระหว่างวันที่ 28 มกราคม ถึง 4 กุมภาพันธ์ 2023 บอลลูนระดับความสูงมากที่มีที่มาจากประเทศจีน ได้เดินทางผ่านน่านฟ้าของเอมริกาเหนือ โดยผ่านรัฐอะแลสกา แคนาดาตะวันตก และสหรัฐภาคพื้นทวีป กองทัพของสหรัฐและแคนาดากล่าวโทษว่าบอลลูนนี้ถูกใช้งานเพื่อสอดแนม ในขณะที่รัฐบาลจีนโต้แย้งว่าเป็นอากาศยานสำรวจทางอุตุนิยมวิทยาของพลเรือนที่ถูกลมพัดออกนอกเส้นทาง ในวันที่ 1 กุมภาพันธ์ บอลลูนลอยผ่านเหนือรัฐมอนแทนา และในวันที่ 3 กุมภาพันธ์ ได้ผ่านเหนือรัฐมิสซูรี ก่อนที่วันต่อมาจะถูกยิงตกโดยกองทัพอากาศสหรัฐเหนือน่านน้ำนอกชายฝั่งของรัฐเซาธ์แคโรไลนา โดยคำสั่งของประธานาธิบดี โจ ไบเดิน กรณีนี้ได้นำมาสู่ความตึงเครียดระหว่างสหรัฐและจีน เป็นผลให้รัฐมนตรีว่าการกระทรวงการต่างประเทศสหรัฐ แอนโทนี บลิงเคน เลื่อนการเดินทางทางการทูตไปยังปักกิ่งออกไป  นอกจากนี้ กรณีนี้ยังเกิดความตึงเครียดระหว่างจีนกับแคนาดา เนื่องมาจากการรุกล้ำน่านฟ้าของแคนาดา รัฐบาลแคนาดาได้มีคำสั่งเรียกทูตจีนเข้าพบ ในวันที่ 3 กุมภาพันธ์ กระทรวงกลาโหมสหรัฐระบุว่ากำลังมีบอลลูนสัญชาติจีนอันที่สองกำลังลอยผ่านเหนือลาตินอเมริกา
ดูราเซลล์
ดูราเซลล์ อิงก์. (Duracell Inc.) เป็นบริษัทผู้ผลิตสัญชาติอเมริกันของเบิร์กเชียร์แฮทาเวย์ ซึ่งผลิตแบตเตอรีและระบบพลังงานอัจฉริยะ บริษัทมีต้นกำเนิดใน ค.ศ. 1920 โดยผ่านผลงานของซามูเอล รูเบน และฟิลิป มัลลอรี รวมถึงการก่อตั้งพี.อาร์. มัลลอรีคอมปานี
ด้วยการควบรวมและซื้อกิจการหลายครั้ง ดูราเซลล์เข้ามาเป็นเจ้าของโดยกลุ่มผลิตภัณฑ์เพื่อผู้บริโภคพรอคเตอร์ แอนด์ แกมเบิล (พีแอนด์จี) กระทั่งในเดือนพฤศจิกายน ค.ศ. 2014 พีแอนด์จีบรรลุข้อตกลงในการขายบริษัทให้แก่เบิร์กเชียร์แฮทาเวย์ผ่านการโอนหุ้น ภายใต้ข้อตกลงดังกล่าว เบิร์กเชียร์แฮทาเวย์ได้แลกเปลี่ยนหุ้นที่ถืออยู่ในพีแอนด์จีเพื่อเป็นเจ้าของธุรกิจดูราเซลล์
ต้นกำเนิด
ดูราเซลล์เกิดจากความร่วมมือของนักวิทยาศาสตร์ชื่อซามูเอล รูเบน และนักธุรกิจชื่อฟิลิป โรเจอส์ มัลลอรี ซึ่งพบกันในช่วงคริสต์ทศวรรษ 1920 พี.อาร์. มัลลอรีคอมปานี แห่งเบอร์ลิงตัน รัฐแมสซาชูเซตส์ สหรัฐ ได้ย้ายสำนักงานใหญ่ไปที่อินเดียแนโพลิส รัฐอินดีแอนา ใน ค.ศ. 1924 โดยบริษัทได้ผลิตถ่านปรอทสำหรับอุปกรณ์ทางทหาร ซึ่งเหนือกว่าถ่านคาร์บอนซิงค์ที่ใช้ในเกือบทุกการใช้งาน ส่วนใน ค.ศ. 1956 พี. อาร์. มัลลอรีแอนด์โค. ได้เข้าซื้อกิจการเจเนอรัลดรายแบตเตอรีส์, อิงก์. (GDB) โดยมีสำนักงานใหญ่อยู่ที่คลีฟแลนด์ รัฐโอไฮโอ เจเนอรัลดรายแบตเตอรีส์, อิงก์. เป็นผู้ผลิตถ่านคาร์บอนซิงค์รายใหญ่อันดับสามของสหรัฐ และผลิตถ่านปรอทภายใต้ใบอนุญาตจากพี.อาร์. มัลลอรี ในช่วงสงครามโลกครั้งที่สองและหลังสงครามจนกระทั่งเข้าซื้อกิจการใน ค.ศ. 1956 ในช่วงคริสต์ทศวรรษ 1950 โกดักได้เปิดตัวกล้องที่มีแฟลช การออกแบบดังกล่าวต้องการถ่านคาร์บอนซิงค์ขนาดใหม่ และถ่านขนาดสามเอได้รับการพัฒนา
ใน ค.ศ. 1964 คำว่า "ดูราเซลล์" ได้รับการนำมาใช้เป็นแบรนด์ จากความหมายของ "ถ่านที่ทนทาน" จนกระทั่งถึง ค.ศ. 1980 แบตเตอรียังมีแบรนด์มัลลอรีเปิดทาง
การพัฒนา
พี.อาร์. มัลลอรี ถูกซื้อกิจการโดยดาร์ตอินดัสทรีส์ใน ค.ศ. 1978 ซึ่งรวมเข้ากับคราฟต์ใน ค.ศ. 1980 ส่วนบริษัทโคลเบิร์กคราวิสโรเบิตส์ได้ซื้อดูราเซลล์ใน ค.ศ. 1988 และนำบริษัทสู่การเป็นบริษัทมหาชนใน ค.ศ. 1989 โดยที่เดอะยิลเลตต์คอมปานีได้ซื้อกิจการมูลค่า 7 พันล้านดอลลาร์ใน ค.ศ. 1996
ใน ค.ศ. 2005 บริษัทพรอคเตอร์ แอนด์ แกมเบิล ได้ซื้อกิจการยิลเลตต์ซึ่งเป็นบริษัทแม่ของดูราเซลล์ในราคา 57 พันล้านดอลลาร์
ครั้นในเดือนกันยายน ค.ศ. 2011 ดูราเซลล์ และเพาเวอร์แมตเทคโนโลจีส์ ลิมิเต็ด ได้เริ่มต้นการร่วมทุนที่เรียกว่าดูราเซลล์เพาเวอร์แมต เพื่อผลิตเครื่องชาร์จไร้สายขนาดเล็กสำหรับโทรศัพท์เคลื่อนที่รวมถึงอุปกรณ์อิเล็กทรอนิกส์ขนาดเล็ก โดยพรอคเตอร์ แอนด์ แกมเบิล ถือหุ้น 55 เปอร์เซ็นต์ของหุ้นในกิจการร่วมค้า และเพาเวอร์แมต 45 เปอร์เซ็นต์
พระนมปริก
พระนมปริก (พ.ศ. 2373 - 30 ตุลาคม พ.ศ. 2454) เป็นพระนมเอก ผู้ถวายพระนมและการอภิบาลพระบาทสมเด็จพระจุลจอมเกล้าเจ้าอยู่หัว รวมทั้งพระขนิษฐาและพระอนุชาร่วมพระราชชนนีทุกพระองค์
พระนมปริกเกิดที่บ้านริมแม่น้ำเจ้าพระยาฝั่งตะวันตก ของตระกูลกัลยาณมิตร ใกล้วัดอรุณราชวรารามกับกุฏีเจ้าเซน เมื่อวันพฤหัสบดี ขึ้น 15 ค่ำ เดือน 12 ปีขาล โทศก จุลศักราช 1192 ตรงกับ พ.ศ. 2373 เป็นธิดาคนเล็กในจำนวน 18 คนของ พระยาอิศรานุภาพ (ขุนเณรน้อย) เกิดแต่คุณขำ ภรรยาคนที่ 10 ได้เข้าไปอยู่ในพระบรมมหาราชวังตั้งแต่อายุ 2 ปี ไปอาศัยอยู่กับ เจ้าจอมพึ่ง เจ้าจอมในพระบาทสมเด็จพระนั่งเกล้าเจ้าอยู่หัว ซึ่งเป็นพี่สาวคนโต
ต่อมาเมื่อสมเด็จพระเทพศิรินทราบรมราชินี มีพระประสูติกาล สมเด็จพระเจ้าบรมวงศ์เธอ เจ้าฟ้าจันทรมณฑล กรมหลวงวิสุทธิกระษัตริย์ ในปี พ.ศ. 2398 สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ในปี พ.ศ. 2399 และ สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ในปี พ.ศ. 2402 เป็นเวลาใกล้เคียงกับที่พระนมปริกให้กำเนิดบุตรและธิดา พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้พระนมปริกเป็นผู้ถวายพระนม และการอภิบาลแก่ทุกพระองค์
แดแนสนัตมาแกดอนียา
แดแนสนัตมาแกดอนียา (Денес Над Македонија, แปลว่า "วันนี้เหนือมาซิโดเนีย") เป็นชื่อของเพลงชาตินอร์ทมาซิโดเนีย ประพันธ์ขึ้นเมื่อ ค.ศ. 1943 ทำนองโดยตอดอร์ สกาลอฟสกี เนื้อร้องโดยวลาดอ มาแลสกี เดิมเพลงนี้ใช้เป็นเพลงชาติสาธารณรัฐสังคมนิยมมาซิโดเนีย (ภายใต้การปกครองของยูโกสลาเวีย) มาตั้งแต่ในช่วงการสถาปนาประเทศหลังสงครามโลกครั้งที่ 2 ต่อมาเมื่อมาซิโดเนียประกาศเอกราชในปี ค.ศ. 1991 เพลงนี้ก็ได้รับเลือกให้ใช้เป็นเพลงชาติของมาซิโดเนียและนอร์ทมาซิโดเนียมาจนถึงปัจจุบัน
คำแปล
วันนี้เหนือแผ่นดินมาซีโดเนีย ได้ถือกำเนิดแล้ว
ดวงตะวันดวงใหม่แห่งเสรีภาพ
ชาวมาซิโดเนียสู้
เพื่อสิทธิของตน !
ครั้งนี้ธงได้โบกสะบัดอีกครั้ง
(ธงแห่ง) สาธารณรัฐกรูแชวอ (Krushevo Republic)
กอตแซ แดลแชฟ (Gotse Delchev), ปีตู กูลี (Pitu Guli)
ดาแม กรูแอฟ (Dame Gruev), ซันดันสกี (Yane Sandanski) !
กอตแซ แดลแชฟ, ปีตู กูลี
ดาแม กรูแอฟ, ซันดันสกี !
ป่าไม้มาซิโดเนียขับขาน
ทั้งบทเพลงใหม่และข่าวใหม่
มาซิโดเนียเป็นไทแล้ว
ความเสรีจงเจริญ !
เชิงอรรถ
<references group="Note"/>
แอนโทนี แมกิลล์
แอนโทนี แมกิลล์ (Anthony McGill) เป็นนักสนุกเกอร์อาชีพชาวสกอตแลนด์ เขามีแอลัน มักแมนัสเป็นคู่ฝึกซ้อม
แมกิลล์เทิร์นโปรในปี 2010 หลังจากได้แชมป์สมัครเล่นรายการ PIOS (International Open Series)
อ้างอิง
1991
ดอนัลด์ เอช. ไวต์
'''ดอนัลด์ เอช. ไวต์''' (28 กุมภาพันธ์ ค.ศ. 1921 – 4 ตุลาคม ค.ศ. 2016) เป็นนักแต่งเพลงในคริสต์ศตวรรษที่ 20
ดอนัลด์ เอช. ไวต์ เสียชีวิตเมื่ออายุได้ 95 ปี เมื่อวันที่ 4 ตุลาคม ค.ศ. 2016
ฆาบิเอร์ ปาติญโญ
ฆาบิเอร์ ปาติญโญ ลาชิกา (Javier Patiño Lachica; 14 กุมภาพันธ์ พ.ศ. 2531 –) เป็นอดีตนักฟุตบอลชาวฟิลิปปินส์ และเป็นอดีตนักฟุตบอลลูกครึ่งสเปน-ฟิลิปปินส์​ เคยเล่นในตำแหน่งกองหน้าให้แก่การท่าเรือ ในไทยลีก เป็นสโมสรสุดท้าย และเคยเล่นให้กับทีมชาติฟิลิปปินส์
บุรีรัมย์ ยูไนเต็ด
ในฤดูกาล 2556 ปาติญโญทำประตูในไทยพรีเมียร์ลีกทั้งหมด 14 ลูก ซึ่งมากเป็นอันดับที่ 4 รองจากการ์เมโล กอนซาเลซ (บุรีรัมย์ ยูไนเต็ด), เคลย์ตง ซิลวา (บีอีซี เทโร) และธีรศิลป์ แดงดา (เอสซีจี เมืองทอง ยูไนเต็ด) นอกจากนี้เขายังได้รับรางวัลผู้เล่นยอดเยี่ยมประจำเดือนเมษายน พ.ศ. 2556 ต่อมาในฤดูกาล 2557 ปาติญโญทำประตูในลีกทั้งหมด 21 ลูก ซึ่งมากเป็นอันดับที่ 2 เป็นรองเพียงเอเบร์ชี เฟร์นังจิส จากราชบุรี มิตรผล เท่านั้น นอกจากนี้เขายังทำอีกหนึ่งแฮตทริกในลีก ในนัดที่บุรีรัมย์เปิดบ้านเอาชนะสุพรรณบุรี 4–0 เมื่อวันที่ 2 สิงหาคม พ.ศ. 2557
ฤดูกาล 2561
ในวันที่ 23 เมษายน พ.ศ. 2561 บุรีรัมย์ ยูไนเต็ด บรรลุข้อตกลงในการคว้าตัว ฆาบิเอร์ ปาติญโญ จากเห่อหนาน เป็นที่เรียบร้อย โดยเจ้าตัวจะสวมเสื้อหมายเลข 20 ต่อมาในวันที่ 13 มิถุนายน พ.ศ. 2561 โตโยต้า ลีกคัพ รอบ 32 ทีมสุดท้าย ปาติญโญทำหนึ่งประตูช่วยให้บุรีรัมย์บุกไปเอาชนะลำปาง 3–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 8 สิงหาคม พ.ศ. 2561 โตโยต้า ลีกคัพ รอบ 8 ทีมสุดท้าย ปาติญโญทำหนึ่งประตูช่วยให้บุรีรัมย์เปิดบ้านเอาชนะอุบล ยูไนเต็ด ไปได้ 4–1 ผ่านเข้าสู่รอบรองชนะเลิศได้สำเร็จ ต่อมาในวันที่ 12 กันยายน พ.ศ. 2561 ปาติญโญทำประตูแรกในลีก ช่วยให้บุรีรัมย์เปิดบ้านเอาชนะสุโขทัยไปได้ 4–1 ต่อมาในวันที่ 26 กันยายน พ.ศ. 2561 ช้าง เอฟเอคัพ รอบรองชนะเลิศ ปาติญโญทำหนึ่งประตูช่วยให้บุรีรัมย์เอาชนะศรีสะเกษที่สนามกีฬาบุณยะจินดาไปได้ 2–1 ผ่านเข้าสู่รอบชิงชนะเลิศได้สำเร็จ ต่อมาในวันที่ 29 กันยายน พ.ศ. 2561 ปาติญโญทำประตูที่ 2 ในลีก ช่วยให้บุรีรัมย์เปิดบ้านเอาชนะพัทยา ยูไนเต็ด ไปได้ 3–0 โดยมีการฉลองแชมป์ไทยลีกสมัยที่ 6 หลังจบการแข่งขันนัดนั้น ต่อมาในวันที่ 3 ตุลาคม พ.ศ. 2561 ปาติญโญทำประตูที่ 3 ในลีก ช่วยให้บุรีรัมย์บุกไปเอาชนะแอร์ฟอร์ซ ยูไนเต็ด ที่สนามกีฬาธูปะเตมีย์ 4–2 และในวันที่ 7 ตุลาคม พ.ศ. 2561 ไทยลีกนัดปิดฤดูกาล ปาติญโญทำประตูที่ 4 ในลีก ช่วยให้บุรีรัมย์บุกไปเอาชนะราชบุรีที่มิตรผลสเตเดียม 1–0 ทำให้บุรีรัมย์กลายเป็นสโมสรที่เก็บคะแนนในลีกต่อฤดูกาลสูงที่สุดในประวัติศาสตร์ โดยอยู่ที่ 87 คะแนน จากการแข่งขัน 34 นัด
ราชบุรี มิตรผล (ยืมตัว)
ในวันที่ 1 กรกฎาคม พ.ศ. 2562 สโมสรฟุตบอลราชบุรี มิตรผล ได้ทำการยืมตัวฆาบิเอร์ ปาติญโญ จากบุรีรัมย์ ยูไนเต็ด โดยสัญญายืมตัวจะมีผลจนจบฤดูกาล 2562 ต่อมาในวันที่ 6 กรกฎาคม พ.ศ. 2562 ปาติญโญได้ลงสนามนัดแรกในลีกให้กับราชบุรี ในนัดที่ราชบุรีเปิดบ้านไล่ตามตีเสมอการท่าเรือ 1–1
ทีมชาติ
ในวันที่ 5 กันยายน พ.ศ. 2562 ฟุตบอลโลก 2022 รอบคัดเลือก ฟิลิปปินส์ เปิดปานาอัดปาร์กแอนด์สเตเดียม พบกับ ซีเรีย ในนัดนั้น ฆาบิเอร์ ยิงประตูขึ้นนำให้กับฟิลิปปินส์ แต่สุดท้ายก็ถูกซีเรียยิงแซงจนพ่ายแพ้คาบ้านไป 2–5
เอ็น-ไนโตรโซไดเมทิลามีน
น้ำดื่ม
สิ่งที่มากกว่าข้อกังวลทั่วไปคือ เอ็นดีเอ็มเอถูกผลิตขึ้นได้โดยการบำบัดน้ำด้วยกระบวนการเติมคลอรีนหรือด้วยสารฆ่าเชื้อคลอรามีน คำถามคือปริมาณที่เกิดขึ้น ในรัฐแคลิฟอร์เนีย ประเทศสหรัฐ ระดับที่อนุญาตคือ 10 นาโนกรัม/ลิตร ส่วนรัฐออนแทรีโอ ประเทศแคนาดา กำหนดมาตรฐานไว้ที่ 9 นาโนกรัม/ลิตร ปัญหาอาจเกิดมากขึ้นสำหรับน้ำรีไซเคิลที่มีสารไดเมทิลามีน นอกจากนี้เอ็นดีเอ็มเอสามารถก่อตัวหรือถูกกรองระหว่างการบำบัดน้ำโดยใช้เรซินแลกเปลี่ยนประจุลบ
การปนเปื้อนเอ็นดีเอ็มเอในน้ำดื่มเป็นเรื่องที่น่ากังวลเป็นพิเศษ จากความเข้มข้นเพียงเล็กน้อยแต่เป็นอันตราย ความยากลำบากในการตรวจจับที่ระดับความเข้มข้นนี้ และความยากลำบากในการกำจัดออกจากน้ำดื่ม ซึ่งไม่สามารถกำจัดออกโดยใช้ถ่านกัมมันต์และปนเปื้อนในดินได้ง่าย
ระดับความเข้มของรังสีเหนือม่วงที่ค่อนข้างสูงในช่วงความยาวคลื่น 200 ถึง 260 นาโนเมตรสามารถทำลายพันธะ N–N ดังนั้นจึงอาจนำมาใช้เพื่อลดระดับของเอ็นดีเอ็มเอได้ นอกจากนี้การกรองระบบรีเวิร์สออสโมซิสสามารถกำจัดเอ็นดีเอ็มเอได้ประมาณร้อยละ 50
เนื้อสัตว์แปรรูปประเภทเนื้อหมัก
พบเอ็นดีเอ็มเอในระดับต่ำในอาหารบริโภคของมนุษย์จำนวนมาก รวมทั้งเนื้อสัตว์ที่หมักเกลือ (cured meat) ปลา และเบียร์ เช่นเดียวกับการใช้ผลิตภัณฑ์ยาสูบและการสูดดมควันบุหรี่
เชื้อเพลิงจรวด
ไดเมทิลไฮดราซีนที่ไม่สมมาตร (UDMH) ซึ่งเป็นเชื้อเพลิงจรวด เป็นสารตั้งต้นที่มีประสิทธิภาพสูงสำหรับเอ็นดีเอ็มเอ
น้ำบาดาลใกล้จุดปล่อยจรวดมักพบมีปริมาณเอ็นดีเอ็มเอในระดับสูง
สหรัฐ
สำนักงานปกป้องสิ่งแวดล้อมสหรัฐ (EPA) ระบุว่าความเข้มข้นสูงสุดที่ยอมรับได้ของเอ็นดีเอ็มเอในน้ำดื่มคือ 7นาโนกรัม/ลิตร ณ เดือนกรกฎาคม พ.ศ. 2563 อีพีเอไม่ได้กำหนดระดับสารปนเปื้อนสูงสุดตามกฎระเบียบ (MCL) สำหรับน้ำดื่ม
เอ็นดีเอ็มเอในปริมาณสูง "มีพิษต่อตับซึ่งมีศักยภาพที่อาจทำให้เกิดพังผืดของตับ" ในหนูทดลอง มีการรายงานผลที่ชัดเจนในการเหนี่ยวนำเนื้องอกของตับในหนูทดลองหลังจากได้รับเอ็นดีเอ็มเอในปริมาณต่ำเป็นเวลานาน ผลกระทบที่เป็นพิษต่อมนุษย์นั้นอนุมานได้จากการทดลองกับสัตว์ แต่ยังไม่มีผลการทดลองที่เป็นที่ยอมรับ
เอ็นดีเอ็มเอถูกจัดประเภทเป็นสารอันตรายอย่างยิ่งในสหรัฐ ตามที่กำหนดไว้ในมาตรา 302 ของ (42 U.S.C. 11002) และอยู่ภายใต้ข้อกำหนดการรายงานที่เข้มงวดโดยโรงงานที่ผลิต จัดเก็บ หรือใช้ในปริมาณมาก
สหภาพยุโรป
ในเดือนกรกฎาคม พ.ศ. 2563 คณะกรรมการผลิตภัณฑ์ยาเพื่อการใช้งานของมนุษย์ (CHMP) ขององค์การยาแห่งสหภาพยุโรป (EMA) ได้ออกความเห็นที่ต้องการกำหนดให้บริษัทต่าง ๆ ดำเนินมาตรการเพื่อจำกัดการมีอยู่ของสารกลุ่มไนโตรซามีนในยาของมนุษย์ให้มากที่สุดและเพื่อรับรองระดับของสิ่งเจือปนเหล่านี้จะไม่เกินขีดจำกัดที่กำหนดไว้ ไนโตรซามีนจัดอยู่ในประเภทที่น่าจะเป็นสารก่อมะเร็งในมนุษย์ ขีดจำกัดของไนโตรซามีนในยาถูกกำหนดโดยใช้มาตรฐานที่ตกลงกันในระดับสากล (ICH M7(R1)) โดยพิจารณาจากการสัมผัสตลอดชีวิต โดยทั่วไปผู้คนไม่ควรมีความเสี่ยงตลอดชีวิตของโรคมะเร็งที่เกิน 1 ใน 100,000 จากไนโตรซามีนในยาที่ใช้
หน่วยงานกำกับดูแลของสหภาพยุโรปเริ่มตระหนักถึงไนโตรซามีนในยาในช่วงกลางปี ​​พ.ศ. 2561 และดำเนินการด้านกฎระเบียบ รวมถึงการเรียกคืนยาและการหยุดการใช้สารออกฤทธิ์จากผู้ผลิตบางราย ต่อมาการตรวจสอบของคณะกรรมการซีเอชเอ็มพี ของยารักษาความดันโลหิตสูงกลุ่มมีชื่อสามัญลงท้ายว่า "-ซาร์แทน" (-sartan) ในปี พ.ศ. 2562 นำไปสู่ข้อกำหนดใหม่สำหรับการผลิตยากลุ่มซาร์แทน ในขณะที่การทบทวนยาแรนิทิดีนในปี พ.ศ. 2563 แนะนำให้ระงับการใช้ยาแรนิทิดีนทั่วทั้งสหภาพยุโรป
เคมี
จากการศึกษาด้วยผลึกวิทยารังสีเอกซ์โมเลกุลแกน C2N2O ของเอ็นดีเอ็มเอเป็นแบบระนาบ ไนโตรเจนอะตอมกลางจับกับกลุ่มเมทิลสองกลุ่มและกลุ่ม NO โดยมีมุมพันธะ 120° ความยาวพันธะ N-N และ N-O คือ 1.32 และ 1.26 อังสตรอมตามลำดับ
กลไกการก่อมะเร็งเกี่ยวข้องกับขั้นตอนการกระตุ้นการเผาผลาญซึ่งส่งผลให้เกิดเมทิลไดอะโซเนียมซึ่งเป็นสารนำอัลคาลอยด์
การใช้เป็นยาพิษ
มีหลายเหตุการณ์ที่เอ็นดีเอ็มเอถูกใช้โดยเจตนาเพื่อวางยาพิษบุคคลอื่นซึ่งได้รับความสนใจจากสื่อมวลชน ในปี พ.ศ. 2521 ครูในเมืองอุล์ม ประเทศเยอรมนีตะวันตก ถูกตัดสินจำคุกตลอดชีวิตในข้อหาพยายามฆ่าภรรยาของเขาโดยวางยาพิษโดยใส่เอ็นดีเอ็มเอลงในแยมและป้อนให้เธอ ทั้งภรรยาและครูเสียชีวิตในเวลาต่อมาด้วยภาวะตับวาย
ในในปี พ.ศ. 2556 หวง หยาง (黄洋) นักศึกษาแพทย์ระดับบัณฑิตศึกษาที่มหาวิทยาลัยฟู่ตั้นในนครเซี่ยงไฮ้ ประเทศจีน ตกเป็นเหยื่อของการวางยาพิษ ซึ่งหวงถูกวางยาโดยหลิน เซินฮ่าว (林森浩) เพื่อนร่วมห้องของเขา ซึ่งได้ใส่เอ็นดีเอ็มเอลงในเครื่องทำน้ำเย็นในห้องพักของพวกเขา หลินอ้างว่าเขาแค่ต้องการทำเป็นเรื่องตลกของวันเมษาหน้าโง่เท่านั้น เขาได้รับโทษประหารชีวิตและถูกประหารในปี พ.ศ. 2558
ในปี พ.ศ. 2561 เอ็นดีเอ็มเอถูกนำมาใช้ในการพยายามวางยาพิษที่มหาวิทยาลัยควีนในเมืองคิงส์ตัน รัฐออนแทรีโอ ประเทศแคนาดา
การปนเปื้อนของยา
ในปี พ.ศ. 2561 และอีกครั้งในปี 2562 มีการเรียกเก็บยาวาลซาร์แทนของหลายบริษัทเนื่องจากการปนเปื้อนด้วยเอ็นดีเอ็มเอ ในปี พ.ศ. 2562 มีการเรียกเก็บยาแรนิทิดีนทั่วโลกเนื่องจากการปนเปื้อนเอ็นดีเอ็มเอ ในเดือนธันวาคม พ.ศ. 2562 องค์การอาหารและยาสหรัฐ (FDA) ได้เริ่มทดสอบตัวอย่างยารักษาโรคเบาหวาน เมตฟอร์มินสำหรับการปนเปื้อนเอ็นดีเอ็มเอ การประกาศของเอฟดีเอเกิดขึ้นหลังจากการเรียกคืนเมตฟอร์มินสามรุ่นในประเทศสิงคโปร์ และคำขอขององค์การยาแห่งสหภาพยุโรปให้ผู้ผลิตยาทำการทดสอบหาเอ็นดีเอ็มเอ
ในเดือนกันยายน พ.ศ. 2562 มีการพบเอ็นดีเอ็มเอในผลิตภัณฑ์ยาแรนิทิดีนจากผู้ผลิตหลายราย ส่งผลให้มีการเรียกเก็บคืน  ในเดือนเมษายน พ.ศ. 2563 แรนิทิดีนถูกถอนออกจากตลาดในสหรัฐ ถูกระงับการจำหน่ายในสหภาพยุโรป และออสเตรเลียเนื่องจากความกังวลเกี่ยวกับเอ็นดีเอ็มเอ
ในเดือนสิงหาคม พ.ศ. 2564 มีการเรียกคืนยาประเภท 2 ตามรัฐบัญญัติสารควบคุม (Controlled Substances Act) สำหรับเมตฟอร์มินไฮโดรคลอไรด์ 500 มิลลิกรัม/5 มิลลิลิตร (สารละลายสำหรับรับประทาน) ของบริษัท Rosemont Pharmaceuticals ซึ่งวางจำหน่ายครั้งแรกในเดือนธันวาคม พ.ศ. 2563 เนื่องจากมีการระบุระดับของเอ็นดีเอ็มเอที่สูงกว่าที่ยอมรับได้
ผลกระทบต่อระบบทางชีวภาพ
มีการศึกษาพบว่าเอ็นดีเอ็มเอรบกวนกระบวนการสังเคราะห์อาร์จินีน การดูแลรักษาจีโนมในไมโตคอนเดรีย และการซ่อมแซมความเสียหายของดีเอ็นเอในยีสต์
การบวก
การบวก (มักแทนด้วยเครื่องหมายบวก "+") คือหนึ่งในการดำเนินการทางคณิตศาสตร์ของเลขคณิตมูลฐาน นอกจากการบวกยังมีการลบ การคูณ และการหาร การบวกจำนวนสองจำนวนคือผลรวมของปริมาณสองปริมาณรวมกัน ตัวอย่างเช่น ในภาพด้านขวาเป็นการรวมแอปเปิล 3 ผลกับแอปเปิล 2 ผลเข้าด้วยกัน หลายเป็นแอปเปิล 5 ผล ดังนั้นจึงเหมือนกับว่ามีแอปเปิล 5 ผล การกระทำเช่นนี้เทียบเท่ากับนิพจน์ทางคณิตศาสตร์ว่า "3 + 2 = 5" หมายความว่า "3 บวก 2 เท่ากับ 5" เป็นต้น
นอกจากการนับผลไม้แล้ว การบวกสามารถใช้แทนการรวมวัตถุอื่น ๆ การบวกสามารถนิยามด้วยสมบัติที่เป็นนามธรรมมากขึ้น เช่น จำนวนเต็ม จำนวนตรรกยะ จำนวนจริง จำนวนเชิงซ้อน และวัตถุนามธรรมอื่น ๆ เช่น เวกเตอร์ และเมทริกซ์ ฯลฯ
ในเลขคณิตมีกฎของการบวกที่เกี่ยวกับ และจำนวนลบและจำนวนไม่เป็นลบ ถูกคิดค้นขึ้นใหม่ ในทางพีชคณิต การศึกษาการบวกนั้นเป็นไปในเชิงนามธรรมมากขึ้น
การบวกมีสมบัติที่สำคัญหลายประการ การบวกมี หมายความว่าลำดับไม่สำคัญ และมี หมายความว่าเมื่อจำนวนหนึ่งบวกกับจำนวนมากกว่าสองจำนวน ลำดับในการบวกก่อนหลังนั้นไม่สำคัญ (ดู ผลรวม) การบวก 1 ซ้ำ ๆ มีความหมายเหมือนการนับ การบวกด้วย 0 จะไม่ทำให้จำนวนเปลี่ยนแปลง การบวกยังสามารถคล้อยตามกฎที่ทำนายได้ของการดำเนินการอื่น ๆ ได้แก่ การลบ และการคูณ
การกระทำการบวกเป็นหนึ่งในงานที่ง่ายที่สุด การบวกจำนวนน้อย ๆ สามารถเรียนรู้ได้ตั้งแต่วัยเด็กหัดเดิน เด็กทารกอายุห้าเดือน และแม้กระทั่งสัตว์บางชนิดก็สามารถคำนวณงานพื้นฐานที่สุดอย่าง 1 + 1 ได้ ในระดับประถมศึกษา นักเรียนจะได้เรียนรู้การบวกจำนวนในระบบเลขฐานสิบ โดยเริ่มต้นจากเลขหลักเดียว และพัฒนาการแก้ปัญหาที่ยากขึ้น เครื่องมือช่วยคำนวณการบวกก็แตกต่างกันไปตั้งแต่ลูกคิดโบราณจนไปถึงคอมพิวเตอร์สมัยใหม่ ซึ่งยังมีงานวิจัยเรื่องวิธีการบวกที่มีประสิทธิภาพมากที่สุดเรื่อยมาถึงทุกวันนี้
สัญกรณ์และศัพทวิทยา
ปกติการบวกเขียนแทนด้วยเครื่องหมายบวก (+) ใส่ไว้ระหว่างพจน์แบบสัญกรณ์เติมกลาง ผลลัพธ์ของการบวกจะถูกแสดงด้วยเครื่องหมายเท่ากับ (=) ตัวอย่างเช่น
แต่ก็มีบางสถานการณ์ที่สามารถทำให้เข้าใจได้ว่าเป็นการบวก แม้จะไม่มีเครื่องหมายบวกอยู่ก็ตาม ตัวอย่างเช่น
จำนวนหรือวัตถุที่จะบวกเข้าด้วยกันโดยทั่วไปเรียกว่า พจน์ (term) ตัวบวก (addend) หรือ ส่วนของผลบวก (summand) ซึ่งศัพท์คำสุดท้ายนี้นำไปใช้อธิบายผลรวมของพจน์ที่เป็นพหุคูณ ผู้แต่งตำราบางท่านเรียกตัวบวกจำนวนแรกว่า ตัวตั้งบวก (augend) เนื่องจากข้อเท็จจริงในช่วงยุคฟื้นฟูศิลปวิทยา ผู้แต่งตำราหลายท่านไม่นับว่าจำนวนแรกในการบวกเป็น "ตัวบวก" แต่ในทุกวันนี้คำว่า "ตัวตั้งบวก" มีการใช้น้อย และทั้งสองคำก็หมายถึงตัวบวกได้เหมือนกัน
การรวมกลุ่ม
การแปลความหมายของการบวกในระดับเบื้องต้น สามารถแสดงได้ด้วยการรวมกลุ่มวัตถุเข้าด้วยกัน นั่นคือ การแปลความหมายเช่นนี้สามารถแสดงให้เห็นได้ด้วยภาพ ซึ่งอาจจะมีความกำกวมบ้างเล็กน้อย ความหมายนี้มีประโยชน์ต่อคณิตศาสตร์ในระดับสูงขึ้นไป โดยเฉพาะการนิยามเป็นต้น อย่างไรก็ตามการอธิบายด้วยการรวมกลุ่มอาจให้ความหมายไม่ชัดเจน เมื่อขยายการบวกออกไปบนเศษส่วนหรือจำนวนลบเป็นอาทิ
หนทางหนึ่งที่เป็นไปได้ คือการพิจารณาว่ากลุ่มของวัตถุเหล่านั้นสามารถตัดแบ่งได้โดยง่าย เหมือนกับขนมพายหรือท่อนไม้ มากกว่าเพียงแค่การรวมกลุ่มของวัตถุเข้าด้วยกัน เราสามารถนำปลายของท่อนไม้มาต่อกัน เพื่อแสดงอีกแนวความคิดหนึ่งของการบวก นั่นคือการบวกไม่ได้นับที่จำนวนท่อนไม้ แต่หมายถึงความยาวรวมของท่อนไม้
การขยายความยาว
การแปลความหมายอย่างที่สองของการบวก มาจากการต่อความยาวขนาดเริ่มต้น ด้วยความยาวอีกขนาดหนึ่ง นั่นคือ ผลบวกของ a + b สามารถแปลผลได้ในฐานะของการดำเนินการทวิภาค (ในความคิดทางพีชคณิต) ว่าเป็นการประสานกันระหว่าง a กับ b หรือหมายถึงการเพิ่มจาก a ไปเป็นจำนวน b สำหรับภายใต้การแปลความหมายอย่างหลัง ส่วนต่างๆ ของผลบวก a + b จึงมีบทบาทโดยไม่สมมาตร อาจมองได้ว่าเป็นการดำเนินการเอกภาค "+b" บน a และกรณีเช่นนี้จะถือว่า a เป็นตัวตั้งบวก แทนที่จะเป็นตัวบวกทั้งคู่ การมองให้เป็นการดำเนินการเอกภาคมีประโยชน์สำหรับอธิบายการลบ เพราะว่าการบวกแบบเอกภาคเป็นตัวผกผัน (inverse) ของการลบแบบเอกภาค และในทางกลับกันด้วย887
การสลับที่
การบวกมีสมบัติการสลับที่ หมายความว่าเราสามารถสลับเปลี่ยนจำนวนที่อยู่ข้างซ้ายและขวาของเครื่องหมายบวกได้ โดยผลลัพธ์ยังคงเดิม สมมติให้ a และ b เป็นจำนวนสองจำนวนใดๆ แล้ว ข้อเท็จจริงว่าการบวกสามารถสลับที่ได้ รู้จักกันว่าเป็น "กฎการสลับที่ของการบวก" วลีนี้ได้ชี้นำว่า ยังมีกฎการสลับที่อื่น ๆ อีก ตัวอย่างเช่น กฎการสลับที่ของการคูณเป็นต้น อย่างไรก็ตามการดำเนินการทวิภาคหลายชนิดก็ไม่มีสมบัติการสลับที่ อาทิการลบ และการหาร จึงนำไปสู่ความเข้าใจผิดเมื่อกล่าวถึงกฎการสลับที่โดยไม่ระบุให้ชัดเจน
การเปลี่ยนหมู่
การบวกมีสมบัติการเปลี่ยนหมู่ หมายความว่าเมื่อบวกจำนวนสามจำนวนขึ้นไป ลำดับของการดำเนินการจะไม่สำคัญ
ตัวอย่างเช่น ควรนิยามนิพจน์ a + b + c ว่าหมายถึง (a + b) + c หรือ a + (b + c) ในเมื่อการบวกสามารถเปลี่ยนหมู่ได้ ดังนั้นตัวเลือกทั้งสองจึงไม่สำคัญ สำหรับจำนวนสามจำนวนใด ๆ a, b, c เป็นจริงว่า (a + b) + c = a + (b + c) ตัวอย่างเช่น (1 + 2) + 3 = 3 + 3 = 6 = 1 + 5 = 1 + (2 + 3)
เมื่อใช้การบวกร่วมกับการดำเนินการอื่น ๆ ลำดับของการดำเนินการจะเป็นสิ่งสำคัญ สำหรับลำดับมาตรฐานของการดำเนินการ การบวกจะสำคัญน้อยกว่าการยกกำลัง รากที่ n การคูณ และการหาร แต่สำคัญเท่ากับการลบ
สมาชิกเอกลักษณ์
เมื่อบวกศูนย์เข้ากับจำนวนใด ๆ ปริมาณที่ได้จะไม่เปลี่ยนแปลง ศูนย์เป็นสมาชิกเอกลักษณ์ของการบวก หรือเรียกได้ว่าเป็นเอกลักษณ์การบวก สำหรับค่า a ใดๆ จะได้ว่า
หน่วย
ในการบวกปริมาณทางกายภาพซึ่งมีหน่วยวัดกำกับอยู่ ปริมาณเหล่านั้นจะต้องอยู่ในหน่วยเดียวกัน ตัวอย่างเช่น ระยะความยาว 5 ฟุต หากถูกขยายออกไปอีก 2 นิ้ว ผลบวกของความยาวคือ 62 นิ้ว เนื่องจากความยาว 60 นิ้วมีความหมายเหมือนกับความยาว 5 ฟุต ในอีกทางหนึ่ง หน่วยที่ไม่สามารถเปรียบเทียบกันได้ก็จะไม่สามารถรวมกันได้ เช่นการบวกระยะทาง 3 เมตรกับพื้นที่ 4 ตารางเมตร การบวกเช่นนี้จะไร้ความหมาย การพิจารณาดังกล่าวนี้เป็นรากฐานของการวิเคราะห์เชิงมิติ (dimensional analysis)
ผลบวกของลำดับ
ถ้าพจน์แต่ละพจน์ของผลบวกไม่ได้เขียนออกมาทั้งหมด เราอาจจะใช้เครื่องหมายจุดไข่ปลาแทนพจน์ที่หายไป เช่นเดียวกับการดำเนินการอื่น ๆ (เช่น การคูณ) เช่น ผลรวมของจำนวนธรรมชาติ ตั้งแต่ 1-100 อาจเขียน
นอกจากนี้แล้ว ผลบวกหรือผลรวมยังสามารถเขียนได้ด้วยเครื่องหมายผลรวม ซึ่งมาจากอักษรกรีกซิกมาตัวใหญ่ Σ ซึ่งนิยามการใช้ไว้ว่า ตัวอย่างเช่น ถึงแม้ว่าชื่อของตัวแปรดัชนีจะไม่มีความสำคัญ เรามักจะใช้อักษรละตินช่วงกลาง (i ไปถึง q) เพื่อใช้แสดงจำนวนเต็มถ้าหากเกิดความสับสนขึ้น
บางครั้งเราอาจพบการเขียนแบบไม่เป็นทางการ โดยการตัดดัชนีและขอบเขตของผลรวมออกไป เมื่อสิ่งเหล่านี้ได้อธิบายไว้อย่างชัดเจนแล้วในบริบท เช่น
หรืออาจพบรูปแบบการใส่เงื่อนไขทางตรรกะลงไปแทน ซึ่งผลรวมนั้นตั้งใจที่จะบวกค่าที่ตรงตามเงื่อนไขเข้าด้วยกันทั้งหมด ตัวอย่างเช่น คือผลรวมของ f (k) บนทุกจำนวนเต็ม k ที่อยู่ในช่วงดังกล่าว คือผลรวมของ f (x) บนทุกสมาชิก x ในเซต S และ คือผลรวมของ μ (d) บนทุกจำนวนเต็ม d ที่หาร n ได้ลงตัว เป็นต้น
นอกจากนี้ก็ยังมีอีกทางหนึ่งเพื่อนำเสนอแทนการใช้สัญลักษณ์ผลรวมจำนวนมาก เราอาจยุบเข้าด้วยกันได้ เช่น
ครีม (เพลงพรินซ์)
ครีม (Cream) เป็นเพลงของพรินซ์และนิวพาวเวอร์เจเนอเรชัน ในปี ค.ศ. 1991 จากอัลบั้มไดมอนส์แอนด์เพิลส์ พรินซ์กล่าวว่าเขาเขียนเพลงในขณะที่ยืนอยู่หน้ากระจก
มิสไทยแลนด์เวิลด์ 2558
มิสไทยแลนด์เวิลด์ 2558  ดำเนินการประกวด และทำกิจกรรมที่จังหวัดกาญจนบุรี และประกวดรอบตัดสินในวันที่ 15 สิงหาคม พ.ศ. 2558 ณ ห้องบางกอกคอนเวนชั่น เซ็นเตอร์ โรงแรมเซนทารา แกรนด์ แอท เซ็นทรัลพลาซ่า ลาดพร้าว โดย สถานีวิทยุโทรทัศน์ไทยทีวีสีช่อง 3  ดำเนินการถ่ายทอดการประกวด
Fast Track
รางวัล Fast Track เป็นโควต้า ของสาวงามในการประกวด และผู้ที่ชนะจะได้ผ่านเข้ารอบ 10 คนสุดท้าย อย่างอัตโนมัติ
เนามัน การิม
เนามัน การิม (Nauman Karim) เป็นนักมวยสากลสมัครเล่นชาวปากีสถาน เขาได้เหรียญทองแดงมวยสากลสมัครเล่นชิงแชมป์โลกที่กรุงเทพฯ เมื่อ พ.ศ. 2546 และได้เหรียญเงินกีฬาเอเชียนเกมส์ พ.ศ. 2545 โดยในรอบชิงชนะเลิศแพ้สมจิตร จงจอหอจากไทย
มิชิโกะ ฮะดะ
มิชิโกะ ฮะดะ(  (<span class="t_nihongo_kanji" lang="ja">羽田美智子 <span class="t_nihongo_comma" style="display:none">,  Hada Michiko<sup class="t_nihongo_help noprint"><span class="t_nihongo_icon" style="color: #00e; font: bold 80% sans-serif; text-decoration: none; padding: 0 .1em;">? ), เกิด 24 กันยายน ค.ศ. 1968 ที่ จังหวัดอิบะระกิ, ประเทศญี่ปุ่น) เป็นนักแสดงหญิงชาวญี่ปุ่น
สาปซ่อนรัก
สาปซ่อนรัก (Retribution) เป็นละครโทรทัศน์ไทยแนวดราม่า ที่สร้างจากเค้าโครงเรื่องดากานดา บทโทรทัศน์โดยเอกลิขิต จากการกำกับของกิตติศักดิ์ ชีวาสัจจาสกุล ที่ผลิตโดยบริษัท ทีวีซีน จำกัด ของผู้จัด ณัฏฐนันท์ ฉวีวงษ์ นำแสดงโดย ขุนณรงค์ ประเทศรัตน์, ณัฏฐณิชา ดังวัธนาวณิชย์, ใหม่ เจริญปุระ และ คัทลียา แมคอินทอช ออกอากาศตั้งแต่วันที่ 5 กันยายน ถึง 18 ตุลาคม พ.ศ. 2565 ทางช่อง 3 เอชดี
งานสร้าง
กองละครเรื่องสาปซ่อนรัก ได้เผยแพร่ภาพลองเสื้อผ้าของนักแสดงเมื่อวันที่ 5 ตุลาคม พ.ศ. 2564 และได้เปิดกล้องถ่ายทำคิวแรกเมื่อวันที่ 14 ตุลาคม พ.ศ. 2564 โดยได้จัดพิธีบวงสรวงพร้อมกับละครเรื่องชายแพศยาขึ้น เมื่อเดือนสิงหาคม พ.ศ. 2565
วัดราชา (จังหวัดลพบุรี)
วัดราชา เป็นโบราณสถานร้าง ตั้งอยู่ภายในเขตกำแพงเมืองชั้นในด้านทิศใต้ ในตำบลท่าหิน อำเภอเมืองลพบุรี จังหวัดลพบุรี
วัดราชาน่าจะสร้างขึ้นตั้งแต่ในรัชสมัยสมเด็จพระนารายณ์มหาราช ระหว่าง พ.ศ. 2208–2220 ยังไม่พบหลักฐานว่าใครสร้างเมื่อใดแน่ มีโบราณสถานบางแห่งในกลุ่มวัดราชาที่พบหลักฐานว่าถูกสร้างเพิ่มเติมขึ้นในสมัยหลัง ได้แก่ อาคารไม้ทรงปั้นหยา 2 ชั้น จำนวน 2 หลัง ซึ่งปัจจุบันใช้เป็นที่ทำการของการท่องเที่ยวแห่งประเทศไทย สำนักงานลพบุรี 1 หลัง อาคารสำนักงานศิลปากรที่ 4 ลพบุรี อีก 1 หลัง อาคารไม้สักทั้ง 2 หลังนี้ สร้างขึ้นโดยท่านพระครูลวบุรีคณาจารย์ (เนียม ภุมมสโร) เจ้าอาวาสวัดเสาธงทองเมื่อราว พ.ศ. 2473 น่าจะสร้างขึ้นเพื่อเป็นที่ประทับของพระราชาคณะผู้ใหญ่ผู้เป็นประมุขของบรรดาพระสงฆ์ในเมืองลพบุรี ต่อมาภายหลังวัดราชานี้ได้เปลี่ยนสภาพเป็นวัดร้างไปและได้มีการสร้างโรงเรียนและตัดถนน รวมถึงมีการสร้างสิ่งก่อสร้างบริเวณนี้
วัดราชาได้รับการประกาศขึ้นทะเบียนโบราณสถานสำหรับชาติ ลงในราชกิจจานุเบกษา เล่มที่ 53 หน้า 904 วันที่ 2 สิงหาคม พ.ศ. 2479 และเล่มที่ 101 ตอนที่ 146 วันที่ 16 ตุลาคม พ.ศ.2527 กำหนดเขตที่ดินโบราณสถานสำหรับชาติ จำนวน 6 ไร่ 2 งาน 16 ตารางวา ลงในราชกิจจานุเบกษา เล่มที่ 97 ตอนที่ 123 วันที่ 12 สิงหาคม พ.ศ. 2523 สิ่งที่ขึ้นทะเบียน ได้แก่ ตึกสมเด็จพระสังฆราช ช่องระบายอากาศ และฐานอุโบสถ
วัดราชาได้รับการขุดแต่งและเสริมความมั่นคงแล้วเมื่อ พ.ศ. 2536 ตึกสมเด็จพระสังฆราชมีสภาพชำรุดทรุดโทรมมีต้นไม้และวัชพืชขึ้นปกคลุม ส่วนช่องระบายอากาศได้รับการดูแลให้อยู่ในสภาพดีอยู่ในสำนักงานการท่องเที่ยวแห่งประเทศไทย เขต 2 ตึกทรงปั้นหยา 2 หลังได้รับการปรับปรุงซ่อมแซมแล้ว อยู่ในสภาพดี
ดีลิเรียส (เพลงพรินซ์)
ดีลิเรียส (Delirious) เป็นเพลงของพรินซ์ในปี ค.ศ. 1982 จากอัลบั้ม1999 เป็นซิงเกิลที่ 3 จากอัลบั้ม และเป็นซิงเกิลที่ 2 ที่ติดชาร์ตท็อป 10 ฮิตอันดับที่ 8 ในสหรัฐอเมริกา ช่วงฤดูใบไม้ร่วงของปี ค.ศ. 1983
กีฬาเรือพายในโอลิมปิกฤดูร้อน 2000
การแข่งขันเรือพายในโอลิมปิกฤดูร้อน 2000 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 17-24 กันยายน พ.ศ. 2543 จัดขึ้นที่สนาม Sydney International Regatta Centre ซึ่งการแข่งขันกีฬาเรือพายครั้งนี้มีการแข่งขันทั้งหมด 14 รายการ คือ ประเภททีมชาย 8 รายการ และประเภททีมหญิง 6 รายการ โดยมีนักกีฬาเข้าร่วมแข่งขัน 547 คน จาก 51 ประเทศ
สุรานชอย สิงห์
สุรานชอย สิงห์ หรือ สุรานชอย มาเยงบัม สิงห์ (Suranjoy Mayengbam Singh ) เป็นนักมวยสากลสมัครเล่นชาวอินเดีย เกิดเมื่อ 5 กุมภาพันธ์ พ.ศ. 2529 ที่รัฐมณีปุระ (หรือวันที่ 2 เมษายน พ.ศ. 2529 )
สิงห์เคยได้เหรียญทองแดงในมวยสากลสมัครเล่นเยาวชนชิงแชมป์โลก และใน พ.ศ. 2552 เขาได้เหรียญทองมวยสากลสมัครเล่นชิงแชมป์เอเชียที่จีน ใน พ.ศ. 2553 gเขาได้เหรียญทองกีฬาเครือจักรภพที่นิวเดลลี และได้เหรียญทองแดงเอเชียนเกมส์ในปีนั้นด้วย
ตำบลเทชแคน
เทชแคน เป็นตำบลในอำเภอเชเกนี เทศมณฑลเชเกนี จังหวัดโลเรสถาน ประเทศอิหร่าน แบ่งออกเป็น 48 หมู่บ้าน จากสำมะโน พ.ศ. 2549 อำเภอนี้มีประชากร 10,303 คนใน 2,154 ครัวเรือน
สตีเฟน ลี
สตีเฟน ลี (Stephen Lee) เป็นอดีตนักสนุกเกอร์อาชีพ จากเมืองทรอว์บริดจ์ วิลต์เชอร์ เขาเทิร์นโปรในปี 1992 และได้ติดอันดับท็อป 16 ระหว่างสนุกเกอร์ฤดูกาล 1997/1998 และ 2007/2008 ได้ขึ้นสู่อันดับสูงสุดในระหว่างการเล่นอาชีพคืออันดับ 5 เขาคว้าแชมป์รายการเก็บคะแนน 4 รายการในระหว่างปี 1998 และ 2006 เข้าถึงรอบรองชนะเลิศในรายการเวิลด์แชมเปียนชิป 2003 และรองชิงในรายการมาสเตอส์ 2008 ต่อมาฟอร์มการเล่นของเขาตกไปมาก เป็นผลมาจากหลุดอันดับท็อป 16 หลังจากที่ได้แล่นมาสิบเอ็ดฤดูกาลติดต่อกัน เขาตั้งใจจะปรับตัวให้ดีขึ้นในระหว่างการแข่งขัน ฟอร์มกลับมาดีขึ้นในฤดูกาล 2011/2012 ลีเข้าถึงสองรอบชิงชนะเลิศติดต่อกันในรายการเก็บคะแนนและได้คว้าแชมป์ 5 รายการ จนกลับมาติดอันดับท็อป 16 อีกครั้ง ลีเป็นผู้เล่นที่สู้อย่างมาก รวมเซนจูรีเบรกได้ 176 ในระหว่างการเล่นอาชีพของเขา การออกคิวที่นิ่งของเขาได้รับการยกย่องจากผู้เชี่ยวชาญว่าเป็นธรรมชาติมากที่สุดในระหว่างการเล่น
ในวันที่ 12 ตุลาคม ศ.ค. 2012 ลีถูกสั่งห้ามลงการแข่งขันโดยสมาคมสนุกเกอร์โลก เนื่องจากคดีล้มแมตช์ เขาถูกพบว่ามีความผิดในกันยายน ศ.ค. 2013 จากทั้งเจ็ดแมตช์ในปี 2008 และ 2009 เขาถูกแบนเป็นเวลา 12 ปี จนถึง 12 ตุลาคม ศ.ค. 2024
อ้างอิง
1974
พรรคสังคมนิยมมาเลเซีย
พรรคสังคมนิยมมาเลเซีย (Parti Sosialis Malaysia) เป็นพรรคการเมืองที่เน้นสังคมนิยมในมาเลเซีย พรรคนี้ก่อตั้งเมื่อ พ.ศ. 2541 แต่ถูกปฏิเสธการจดทะเบียนเป็นพรรคการเมืองโดยรัฐบาลสหพันธรัฐมาเลเซียโดยให้เหตุผลด้านความมั่นคงของชาติ ก่อนจะได้รับอนุญาตให้จดทะเบียนใน พ.ศ. 2551
ประวัติ
พรรคการเมืองแนวสังคมนิยมในมาเลเซียคือพรรคสังคมนิยมประชาชนมาเลเซียได้เปลี่ยนเป็นพรรคประชาชนมาเลเซียใน พ.ศ. 2533 ก่อนจะรวมเข้ากับพรรคยุติธรรมแห่งชาติใน พ.ศ. 2546 ต่อมา ใน พ.ศ. 2534 องค์กรที่ทำงานกับประชาชนระดับล่างทั้งคนยากจนในเมืองและชนบทของมาเลเซียได้ร่วมมือเป็นพันธมิตรกัน และมีแนวคิดจะจัดตั้งพรรคการเมืองใน พ.ศ. 2538 จนกระทั่ง 1 พฤษภาคม พ.ศ. 2541 จึงได้ตกลงตั้งพรรคการเมืองใหม่ชื่อพรรคสังคมนิยมมาเลเซีย
รัฐบาลสหพันธรัฐมาเลเซียปฏิเสธไม่ยอมรับพรรคนี้ โดยกล่าวว่าส่งผลต่อความมั่นคงของชาติ แต่เนื่องจากสิทธิในการจัดตั้งพรรคการเมืองมีระบุในรัฐธรรมนูญ พรรคจึงได้ยื่นคำร้องต่อศาล และเกิดเป็นคดีความนานถึง 10ปี ก่อนจะได้รับอนุญาตให้จดทะเบียนพรรคการเมืองได้เมื่อ 17 มิถุนายน พ.ศ. 2551
คณะวิทยาการสุขภาพและการกีฬา มหาวิทยาลัยทักษิณ
คณะวิทยาการสุขภาพและการกีฬา มหาวิทยาลัยทักษิณ วิทยาเขตพัทลุง ที่ตั้ง 222 หมู่ที่ 2 ตำบลบ้านพร้าว อำเภอป่าพะยอม จังหวัดพัทลุง
ประวัติ
คณะวิทยาการสุขภาพและการกีฬา เป็นหน่วยงานที่จัดตั้งขึ้น ตามแผนแม่บทการพัฒนามหาวิทยาลัยทักษิณ สืบเนื่องจาก มหาวิทยาลัยศรีนครินทรวิโรฒ ภาคใต้ (สงขลา)ได้รับ การยกฐานะและสถาปนาเป็นมหาวิทยาลัยทักษิณ เมื่อวันที่ 1 พฤศจิกายน 2539 จึงมี การปรับเปลี่ยนโครงสร้างหน่วยงานบางหน่วยงานเพื่อความเหมาะสม และมีนโยบายและแผนงานการจัดตั้งหน่วยงานใหม่ระดับคณะ / สถาบัน / สำนักขึ้น เพื่อเป็นการพัฒนาและการขยายงานไปยังพื้นที่จังหวัดพัทลุง คณะวิทยาการสุขภาพและการกีฬา ได้รับบรรจุเข้าแผนการพัฒนามหาวิทยาลัยทักษิณ เขตพื้นที่จังหวัดพัทลุง
คณะวิทยาการสุขภาพและการกีฬา เริ่มดำเนินการเตรียมการจัดตั้งคณะฯ ตั้งแต่ ปี พ.ศ. 2540 และสามารถเปิดดำเนินการผลิตบัณฑิตหลักสูตรแรก คือ วท.บ. สาธารณสุขศาสตร์ ในปีการศึกษา 2542 ภายใต้ชื่อหน่วยงาน “โครงการจัดตั้งคณะวิทยาการสุขภาพและการกีฬา” โดยเป็นโครงการร่วมผลิตบัณฑิตสาขาสาธารณสุขศาสตร์ ร่วมกับวิทยาลัยการสาธารณสุขสิรินธร จังหวัดตรัง หลักสูตรต่อมาที่เปิดสอนคือ วท.บ. สุขศาสตร์อุตสาหกรรมและความปลอดภัย และหลักสูตร วท.บ.วิทยาศาสตร์การกีฬา พท.บ.แพทย์แผนไทย ตามลำดับ รวมทั้งการเตรียมการผลิตบัณฑิตระดับบัณฑิตศึกษา ซึ่งจะสามารถเปิดสอนได้ในปีการศึกษา 2548 เป็นต้นไป
คณะวิทยาการสุขภาพและการกีฬา ได้รับอนุมัติจากสภามหาวิทยาลัยทักษิณ ให้เป็นหน่วยงานใหม่ระดับคณะฯ ตั้งแต่วันที่ 2 สิงหาคม 2546
สโมสรฟุตบอลทอตนัมฮอตสเปอร์ในฤดูกาล 2022–23
ฤดูกาล 2022–23 เป็นฤดูกาลที่ 31 ของ ทอตนัมฮอตสเปอร์ ใน พรีเมียร์ลีก, ฤดูกาลที่ 45 ติดต่อกันในดิวิชันสูงสุดของระบบลีกฟุตบอลอังกฤษ และเป็นฤดูกาลที่ 117 ที่ดำรงอยู่. หลังจากจบอันดับที่ 4 ใน พรีเมียร์ลีก ฤดูกาล 2021–22, ทอตนัมได้เข้ารอบสำหรับ รอบแบ่งกลุ่ม ของ ยูฟ่าแชมเปียนส์ลีก ฤดูกาล 2022–23. ฤดูกาลนี้เป็นฤดูกาลแรกของ อันโตนีโอ กอนเต ในการรับงานคุมทีมเต็มตัวให้กับสโมสร.
ปรี-ซีซัน
เพื่อเตรียมตัวสำหรับฤดูกาลที่กำลังจะมาถึง, ทอตนัมจะลงเล่นหนึ่งซีรีส์ของ กระชับมิตร รอบโลก. สโมสรแรกพบสโมสรจากเกาหลีใต้ ทีม เค ลีก และจะพบ เซบิยา ในประเทศเกาหลีใต้สำหรับคูปัง เพลย์ ซีรีส์ ในวันที่ 13 และ 16 กรกฎาคม ค.ศ. 2022 ตามลำดับ. จากนั้นทีมจะออกเดินทางไปประเทศสกอตแลนด์ที่จะเล่นกับ เรนเจอส์ ในวันที่ 23 กรกฎาคม ค.ศ. 2022 และจะลงเล่นพบกับ โรมา ที่ประเทศอิสราเอลสำหรับ ไอ-เทค คัพ ตามสัปดาห์ต่อมา.
แมตช์
โปรแกรมการแข่งขันพรีเมียร์ลีก ฤดูกาล 2022/23 ได้ประกาศออกมาเป็นที่เรียบร้อยแล้วเมื่อวันที่ 16 มิถุนายน ค.ศ. 2022.
เอฟเอคัพ
ทอตนัมได้เข้าสู่เอฟเอคัพในรอบที่สามและได้จับสลากเล่นในบ้านพบ พอร์ตสมัท. จากนั้นพวกเขาถูกจับสลากออกไปเยือน เพรสตันนอร์ทเอนด์ ในรอบที่สี่, และไปเยือน เชฟฟีลด์ยูไนเต็ด ในรอบที่ห้า.
อีเอฟแอลคัพ
ทอตนัมเข้าสู่การแข่งขันในรอบที่สามในฐานะหนึ่งในทีมที่เข้าร่วมใน การแข่งขันยูฟ่า. พวกเขาถูกจับสลากออกไปเยือน นอตทิงแฮมฟอเรสต์ ในรอบสาม.
รอบแบ่งกลุ่ม
การจับสลากสำหรับรอบแบ่งกลุ่มได้จัดขึ้นในวันที่ 25 สิงหาคม ค.ศ. 2022.
รอบ 16 ทีมสุดท้าย
การจับสลากสำหรับรอบ 16 ทีมสุดท้ายได้จัดขึ้นในวันที่ 7 พฤศจิกายน, ซึ่ง สเปอร์ส จะถูกจับคู่กับ มิลาน.